Кое место надвор од Соларниот систем е најдобро за потрага по живот?
Користејќи ги телескопите на опсерваториите на ЕЅО во Чиле, астрономите
откриле три планети околу темна џуџеста ѕвезда лоцирана на 40 светлосни години од Земјата.
Овие светови имаат големини и температури слични на оние на Венера и Земја.
Тие до сега можеби претставуваат најдобрите цели откриени во потрагата за живот во Вселената.
Ова е ESOcast!
Врвна наука и животот зад сцените во ЕЅО, Европската Јужна Опсерваторија.
Новите телескопи и современите инструменти
им овозможија на астрономите да откријат и проучат голем број на планети околу други ѕвезди -
познати како егзо - планети.
Денес научниците се во потрага по планети на кои во блиска иднина можеме да откриеме живот -
доколку постои.
Астрономите се надеваат дека ќе откријат карактеристични белези на атмосферите на овие планети
од молекули кои можат да индицираат присуство на живот.
Но, во нашата галаксија постојат милијарда ѕвезди,
па како астрономите можат да ги најдат планетите кои ги бараат?
Типот на мала темна црвена ѕвезда наречена ултра - ладно џуџе е добро место за истражување.
Овие типови на ѕвезди се единствените места каде со помош на постоечката технологија може да биде откриен живот на егзо - планети со големина на Земјата.
Светлината од посјајните ѕвезди - како нашето Сонце на пример -
може да ги отежни атмосферските мерења на планетите - кандидати.
Меѓународен тим на астрономи го користеле белгискиот телескоп TRAPPIST
за да ја следат сјајноста на ултра - ладна џуџеста ѕвезда во соѕвездието Водолија,
наречена TRAPPIST - 1.
Астрономите откриле дека оваа ѕвезда се затемнувала на редовни временски интервали
што индицирало дека три планети поминувале помеѓу ѕвездата и Земјата -
познато како транзит.
Ѕвездата TRAPPIST - 1 е поладна и поцрвена од Сонцето и за малку поголема од Јупитер.
Ваквите ѕвезди се честа појава во Млечниот пат и имаат долг век.
Ова е прв пат да биде откриена планета околу овие ѕвезди.
Транзитите обезбедуваат мноштво на информации за планетата.
Тимот астрономи успеал да утврди дека овие три планети се слична по големина со Земјата
и дека тие орбитираат многу близу до ѕвездата.
Највозбудливо е тоа што е можно овие планети да поддржуваат услови за живот.
Истражувањето покажало дека трите планети се погодни за откривање на биолошка активност.
Следниот чекор е да се направат уште подеталени набљудувања,
користејќи ги телескопите од следната генерација, како што е Европскиот Исклучително Голем Телескоп на ЕЅО
и вселенскиот телескоп Џејмс Веб, кој ќе биде лансиран во Вселената во 2018 година.
Со тоа ќе им се овозможи на астрономите да ги проучуваат атмосферите на ваквите планети,
и да бараат молекули кои се поврзани со биолошка активност, како озон, метан или вода.
Ултра - ладните џуџести ѕвезди се вообичаени - под овој тип на ѕвезди потпаѓаат дури 15% од ѕвездите во близина на нашето Сонце.
Ова откритие отвара нова авенија во потрагата по планети,
авенија која ќе не приближи до откривањето на доказ за постоење на живот на далечните светови.
Транскрипција на ЕЅО; Превод на Андреј Стојчевски.